Lina Mayer

Lina Mayer (vlastným menom Karolína Majerníková, * 8. máj 1984, Košice) je slovenská speváčka, skladateľka a tanečníčka. Je autorkou titulnej skladby "„This Time“" k českému filmu "Pojedeme k moři". V roku 2015 vydala EP obsahujúce aj singel "„Personal Sky“", ktorý sa stal rádiovým hitom. Postupne vydávala ďalšie single ako "Nothing, Don't leave me now",či "Falling", z ktorých všetky sa umiestnili v rebríčkoch rádiového éteru. 4. apríla 2019 vydáva svoj debutový album s názvom "Lina Mayer", na ktorom sa nachádzajú takmer všetky jej doterajšie skladby, ich akustické verzie, ako aj niekoľko noviniek: "So High", "Take Me Home" a "Fear". 
Život.
Už od detstva sa venovala umeniu, počas  základnej školy navštevovala ZUŠ kde sa učila hre na husliach, navštevovala aj hodiny baletu. Aktívne sa venovala niekoľko rokov tanečnému športu ( Štandardné tance a najmä Latinskoamerické tance ), kde si vytancovala na rôznych súťažiach na Slovensku i v zahraničí najvyššiu výkonnostnú kategóriu "S". Vyštudovala estetiku a slovenský jazyk a literatúru na Filozofickej fakulte Prešovskej univerzity v Prešove. V roku 2009 sa pod rodným menom zúčastnila súťaže Česko Slovenská SuperStar, kde vypadla tesne pred bránami finále. Ešte počas školy si vyskúšala aj muzikál v divadle Nová scéna, ako speváčku s big bandom ju diváci poznajú z televízneho programu Let´s dance, a neskôr pôsobila ako tanečníčka a choreografka v českej šou "Stardance" "(aneb když hvězdy tančí)", kde tancovala po boku známeho českého herca Sašu Rašilova. Pracovné aktivity rozšírila aj v Česku, keď pôsobila chvíľu v pražskom divadle "Broadway". Po tejto skúsenosti sa opäť vrátila na Slovensko a začala sa venovať intenzívnejšie vlastnej tvorbe. Jej prvý singel, nesúci meno "„Dream“", vydala v roku 2012. V roku 2013 zložila a naspievala  skladbu "This time", ktorá sa stala titulnou skladbou k českému filmu "Pojedeme k moři" (réžia Jiří Mádl). V roku 2015 uverejnila cover verziu známej skladby "„Stay With Me“" od anglického speváka Sama Smitha. V tom istom roku vydáva svoje prvé EP, na ktorom sa nachádza aj skladba "Personal sky." Tá sa po uvedení do rádií postupne zaradila medzi najhranejšie skladby v slovenskom éteri a obsadila dokonca 1. miesto v rebríčku airplay TOP 100. K skladbe bol nakrútený aj videoklip. Rádio Europa 2 jej v tom istom roku udelilo cenu "Hudobný objav roka". O dva roky neskôr si odniesla z hudobných cien rádia Európa 2 už ocenenie "Speváčka roka 2017". V tom istom roku zaujala aj účinkovaním v 3. sérii show Tvoja tvár znie povedome, kde sa premieňala na hviezdy ako Adele, Beyoncé, či Michael Jackson , a skončila na 4. mieste. Tiež hosťovala v skladbe "Čítaš mi z pier" od kapely Nocadeň, ku ktorej nakrútili aj spoločný videoklip. V roku 2019 vydala eponymný album "Lina Mayer," kde sa nachádzaju všetky jej doterajšie vydané single (ako "Personal sky, Don't leave me now, Nothing, Falling..") spolu s niekoľkými novými skladbami ako napríklad "So high, Take me fome", či "Fear". Album jej pokrstila a capellová formácia Fragile, v ktorej Lina popri vlastnom hudobnom projekte tiež posobí.
V marci 2019 si ju vybrala americká hudobná rocková skupina "X Ambassadors" (autori hitu "Renegades") za svojho predskokana na ich svetovom turné v Bratislave. Bola nominovaná v prestížnej ankete OTO a prebojovala sa do TOP 3 ako Speváčka roka 2020.